# ACTA DE LA SESSIÓ EXTRAORDINÀRIA CELEBRADA PER L’AJUNTAMENT PLE EN DATA VINT-I-TRES DE JULIOL DE DOS MIL DOTZE.

**Identificació de la sessió**

Caràcter: Extraordinari

Data: 23 de juliol de 2012

Lloc: Sala d’Actes de l’Ajuntament de Fontcoberta

Hora. Les 21’30h.

**Assistents:**

Alcalde: Sr. Joan Estarriola i Vilardell

Regidors:

* Sra. Pilar Busquets i Barceló

- Sr. Carles Pedrola Carreras

- Sr. Xavier Cros Verdaguer

* Sr. Narcís Bartis Bosch
* Sr. Lluís Freixa Macià
* Sra. Consol Mas i Torres.
* Sr. Francesc Molina Jiménez

* Excusa assistència el Regidor Sr. Jaume Roura i Noguer

Hi assisteix, com a Secretària de la Corporació, la Sra. Maria Grau i Pagès.

L’Alcalde-President obre l’acte públic i es procedeix a tractar l’assumpte inclòs a l’ordre del dia .

**1r.- APROVACIO PLA LOCAL DE JOVENTUT**

Pren la paraula el Regidor de Joventut Sr. Carles Pedrola i exposa la idea general del Pla Local de Joventut 2012-2015 i els objectius que es proposen:

* La participació del jovent en les diferents activitats i a la llarga fer unes sessions de formació. Amb això el municipi de Fontcoberta te una avantatja, ja que ve gent jove de fóra a viure a la Ciutat Jardí de Melianta.

S’han fet reunions amb el jovent de Vilavenut i els Trempats de Fontcoberta i es vol que prenguin iniciatives i es marquin pautes, la Regidoria posar-hi les eines i ells la il·lusió, per tal que més tard s’impliquin més amb les entitats.

* La ocupació del jovent en diferents tasques del municipi. Actualment ja hi ha 6 joves del pobles en el Pla d’Ocupació. (2 joves a la Piscina Municipal, 2 a la Brigada Jove, i 2 al Casal d’Estiu Jove.

A finals d’estiu s’analitzarà i s’avaluarà el que s’ha fet i què és el que s’ha de millorar.

* Donar vida las equipaments. En el municipi tenim equipaments molt bons, i han d’esser assequibles a la gent que viu aquí. A part dels esports i les diferents activitats que s’hi porten a terme, fer tallers diversos i amb preus assequibles a tothom, exemple com fer un currículum, exàmens psicotècnics, classes d’informàtica, i si els professors poden ser del municipi millor.

Intentar també que les entitats s’interessin pels tallers i col·laborin, per exemple l’entitat “Bici de Vici” podria fer un taller de com canviar una roda de bicicleta.

El Sr. Alcalde comenta que la subvenció que es dóna a les entitats reverteixi amb tallers.

Pren la paraula el Regidor Sr. Lluís Freixa i manifesta que el seu grup ho troba correcte. Que potser Banyoles en comptes de ser un problema pot esser una virtut si les activitats que es fan són atractives, ja que poden interessar a gent de Banyoles i dels pobles veïns.

Que han trobat interessant les propostes de la Platja d’Espolla, i diu que en el Pla de Joventut presentat s’ha de canviar la paraula Clot per Platja.

Continua el regidor i diu que en el Pla de Joventut es parla de la biblioteca, quan porta un any tancada, i que creuen que ha d’esser un espai obert a tota la població i a més l’horari hauria d’esser de 9 del matí a 9 del vespre.

Es debat el tema de l’horari i del manteniment de la biblioteca.

Arribada la votació per unanimitat, s’acorda:

Aprovar el Pla Local de Joventut 2012-2015.

Sol·licitar la subvenció pel projecte del Pla Local de Joventut 2012-2015

I no havent-hi més assumptes a tractar, ni precs ni preguntes a formular, el Sr. Alcalde dóna per acabada la sessió a les vint-i-dues hores.

Vist i Plau

L’Alcalde La Secretària